മുന് കോണ്ഗ്രസ് എം.എല്.എ ബി.ജെ.പിയില് ഭോപ്പാല്:മദ്ധ്യപ്രദേശില് മുന് കോണ്ഗ്രസ് എം.എല്.എ സുലോചന റാവത്തും മകന് വിശാല് റാവത്തും ബി.ജെ.പിയില് ചേര്ന്നു. സംസ്ഥാനത്തെ മൂന്നിടങ്ങളില് 30ന് ഉപതെരഞ്ഞെടുപ്പ് നടക്കാനിരിക്കേയാണിത്. ശനിയാഴ്ച രാത്രി മുഖ്യമന്ത്രി ശിവരാജ് സിംഗ് ചൗഹാന്റെ സാന്നിദ്ധ്യത്തിലായിരുന്നു ഇരുവരും അംഗത്വം എടുത്തത്. ജോബത്തിലെ കോണ്ഗ്രസിന്റെ പ്രധാന നേതാക്കളിലൊരാളായിരുന്നു സുലോചന. 1998ലും 2008ലും കോണ്ഗ്രസ് ടിക്കറ്റില് എം.എല്.എയായിരുന്നു. അതേസമയം റാവത്തിന് പാര്ട്ടിയെ വഞ്ചിച്ച ചരിത്രമുണ്ടെന്ന് കോണ്ഗ്രസ് വക്താവ് സയിദ് സഫര് ആരോപിച്ചു. ഉപതിരഞ്ഞെടുപ്പില് ബി.ജെ.പി സുലോചനയെ സ്ഥാനാര്ത്ഥിയാക്കുമോ എന്ന കാര്യം വ്യക്തമല്ല.